CELEX: 52008PC0507
Language: bg
Date: 2008-08-04
Title: Предложение за решение на Съвета Относно мандат за преговори, упълномощаващ Комисията да преговаря за споразумение между Европейската общност за атомна енергия (Евратом) и Министерството на енергетиката на Съединените американски щати (USDOE) в областта на научните изследвания и развойната дейност, свързани с ядрената безопасност.

Важна правна забележка

|

52008PC0507

Предложение за решение на Съвета Относно мандат за преговори, упълномощаващ Комисията да преговаря за споразумение между Европейската общност за атомна енергия (Евратом) и Министерството на енергетиката на Съединените американски щати (USDOE) в областта на научните изследвания и развойната дейност, свързани с ядрената безопасност.  /* COM/2008/0507 окончателен */  

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 4.8.2008COM(2008) 507 окончателенСЪОБЩЕНИЕ НА КОМИСИЯТА ДО СЪВЕТАОтносно мандат за преговори, упълномощаващ Комисията да преговаря за споразумение между Европейската общност за атомна енергия (Евратом) и Министерството на енергетиката на Съединените американски щати (USDOE) в областта на научните изследвания и развойната дейност, свързани с ядрената безопасност.Предложение заРЕШЕНИЕ НА СЪВЕТАОтносно мандат за преговори, упълномощаващ Комисията да преговаря за споразумение между Европейската общност за атомна енергия (Евратом) и Министерството на енергетиката на Съединените американски щати (USDOE) в областта на научните изследвания и развойната дейност, свързани с ядрената безопасност.(представени от Комисията)СЪОБЩЕНИЕ НА КОМИСИЯТА ДО СЪВЕТАОтносно мандат за преговори, упълномощаващ Комисията да преговаря за споразумение между Европейската общност за атомна енергия (Евратом) и Министерството на енергетиката на Съединените американски щати (USDOE) в областта на научните изследвания и развойната дейност, свързани с ядрената безопасност.Европейската общност за атомна енергия (Евратом) и Министерството на енергетиката на Съединените американски щати (USDOE) си сътрудничат от 1982 г. с цел да подобрят и засилят методиките и технологиите, необходими за прилагането на ядрените гаранции.През 1995 г. споразумението бе изменено, за да бъде включен ангажимента на двете партниращи страни да координират своите съответни дейности за подпомагане на трети държави. Тогава основната цел бе да се гарантира оптимално сътрудничество между програмата за подпомагане на Русия и за други държави от бившия Съветски съюз, провеждана от Съвместния изследователски център в рамките на програмата TACIS и подобни програми, организирани от USDOE.Развитието на програмата TACIS и успехът на това сътрудничество доведе двете партниращи страни до разширяване на полето на тяхното сътрудничество в многобройни области, излизащи извън контекста на ядрените гаранции, обхващащи също дейности, свързани с научни изследвания, разработки и обучение в сферата на ядрената безопасност. Комисията счита, че това разширяване на обхвата се нуждае от подходяща правна рамка.Важността на въпросите на безопасността в широкия смисъл на този термин и усилването на трансатлантическото сътрудничество дава политически контекст, който е особено благоприятен за тази разширена съвместна работа.Подобна съвместна работа вече се осъществява в контекста на Международния форум за поколение IV (Generation IV International Forum — GIF) и се предлага тя да се усили в контекста на двустранните отношения Евратом/САЩ.В светлината на горепосоченото Съветът се приканва:-  - да упълномощи Комисията да започне и води преговори с USDOE за разширяване на споразумението от 1995 г., за да бъдат включени научни изследвания, развойна дейност и обучение в сферата на ядрената безопасност, чрез замяна на последното и в съответствие с член 101, параграф 2 от Договора за Евратом.-  - да приеме посочения в приложението проект на мандат за преговори.Предложение заРЕШЕНИЕ НА СЪВЕТАОтносно мандат за преговори, упълномощаващ Комисията да преговаря за споразумение между Европейската общност за атомна енергия (Евратом) и Министерството на енергетиката на Съединените американски щати (USDOE) в областта на научните изследвания и развойната дейност, свързани с ядрената безопасност.СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност за атомна енергия, и по-специално член 101, параграф втори от него,като взе предвид меморандума на Комисията,като има предвид, че:(1) На 6 януари 1995 г. бе подписано споразумение между Евратом и USDOE в областта на научните изследвания и развойната дейност, свързани с гаранциите по отношение на ядрените материали,(2) Това споразумение следва да бъде изменено, за да обхване всички аспекти на научните изследвания и развойната дейност, свързани с ядрената безопасност,(3) Комисията следва да бъде упълномощена да преговаря за споразумение, което да замени споразумението от 1995 г.,РЕШИ:Член единственКомисията се упълномощава, в съответствие с мандата, приложен към настоящото решение, да преговаря за споразумение между Европейската общност за атомна енергия (Евратом) и Министерството на енергетиката на Съединените американски щати (USDOE) в областта на научните изследвания и развойната дейност, свързани с ядрената безопасност. Това споразумение ще измени и замести споразумението, подписано на 6 януари 1995 г.Съставено в Брюксел, […]За СъветаПрезидентПРИЛОЖЕНИЕПроект на мандат за преговори за споразумение за сътрудничество между Евратом и Министерството на енергетиката на Съединените американски щати (USDOE) в областта на научните изследвания и развойната дейност, свързани с ядрената безопасност1. ПредметЦелта на тези преговори е да се измени споразумението от 1995 г., чието поле е ограничено до ядрените гаранции и по-специално да се разшири обхвата му, за да се обхванат научните изследвания и развойната дейност, свързани с ядрената безопасност. Това споразумение ще бъде сключено в съответствие с член 101, параграф 2 от Договора за Евратом.. Това споразумение ще измени и замести споразумението, подписано на 6 януари 1995 г.2. Област на сътрудничествоСътрудничеството в рамките на това споразумение ще обхване научни изследвания, развойна дейност и обучение в сферата на ядрената безопасност Ще бъде обърнато специално внимание на обучението и координацията на програмите, които двете партниращи страни прилагат за подпомагане на трети държави.3 Правила на прилаганеПравилата на прилагане ще бъдат като тези в споразумението от 1995 г. относно научните изследвания и развойната дейност, свързани с гаранциите по отношение на ядрените материали. Те обаче ще бъдат адаптирани в светлината на опита, натрупан от тогава.4. Отношения с държавите-членкиВ общия случай Комисията ще гарантира тясна координация с държавите-членки, проявяващи активност в областта на научните изследвания и развойната дейност, свързани с ядрената безопасност. Освен това, желаещите държавите-членки могат да участват при прилагането на това споразумение в съответствие със следните правила:-  Всяка държава-членка или организация, попадаща в компетенциите на държава-членка, която би желала да си сътрудничи с USDOE в областта на научните изследвания, развойната дейност и обучението, свързани с ядрената безопасност, ще може със съгласието на Комисията да използва това споразумение, като спазва неговите правила за прилагане;-  Дейностите, свързани с обучение, които ще се организират в рамките на това споразумение, ще бъдат отворени за всяка държава-членка или организация, попадаща в компетенциите на държава-членка, която направи мотивирана заявка до Комисията, и съгласно правилата, които ще бъдат определени поотделно за всеки конкретен случай.